b'\n_START_ARTICLE_\nKalvara Temyna\n_START_PARAGRAPH_\nKalvara Temyna (v izvirniku Dolores Jane Umbridge) je izmi\xc5\xa1ljena oseba iz serije fantazijskih romanov o Harryju Potterju angle\xc5\xa1ke avtorice J. K. Rowling. Je sodelavka Corneliusa Shushmaarja, ministra za \xc4\x8daranje. Pred to slu\xc5\xbebo je delala na ministrstvu za \xc4\x8daranje kot ministrova vi\xc5\xa1ja svetnica. Prvi\xc4\x8d je nastopila v knjigi Harry Potter in Feniksov red (angle\xc5\xa1ko Harry Potter and the Order of the Phoenix), in sicer kot Prva Velika Inkvizitorka. Izka\xc5\xbee se za zelo kruto in vzkipljivo \xc5\xbeensko.\n_START_SECTION_\n\xc5\xbdivljenjepis\n_START_PARAGRAPH_\nPri enajstih letih je Kalvara Temyna na Pre\xc4\x8dni ulici, najverjetneje pri Olchenbatu, kupila svojo prvo, neobi\xc4\x8dajno kratko \xc4\x8darobno palico. Kasneje je bila na Bradavi\xc4\x8darki uvr\xc5\xa1\xc4\x8dena v Spolzgad._NEWLINE_Po kon\xc4\x8danem \xc5\xa1olanju se je kot ministrova vi\xc5\xa1ja sv\xc3\xa9tnica zaposlila na ministrstvu za \xc4\x8daranje. Sodelovala je pri izdaji zakonodaje, zaradi katere volkodlak skorajda ne more priti do slu\xc5\xbebe. Predlagala je tudi, da bi o\xc5\xbeigosali vse podvodne ljudi._NEWLINE_Leta 1995 jo je minister za \xc4\x8daranje kot profesorico za obrambo pred mra\xc4\x8dnimi silami poslal na Bradavi\xc4\x8darko, kjer je postala tudi prva Velika inkvizitorka. Nadzorovala je tako u\xc4\x8dence kot u\xc4\x8ditelje, ustanovila Inkvizitorkino \xc4\x8deto ter nazadnje zavzela polo\xc5\xbeaj ravnateljice._NEWLINE_Dve leti zatem je postala \xc4\x8dlanica komisije za zasli\xc5\xa1evanje \xc4\x8darovnikov iz bunkeljskih dru\xc5\xbein. Po koncu druge \xc4\x8darovni\xc5\xa1ke vojne je bila zaradi tega obsojena na zaporno kazen v Azkabanu.'